ASK วิ่ง 5% ลุ้นกำไรปี 64-65 โตเฉลี่ย 35% โบรกฯเคาะเป้า 55 บ. ชูอัพไซด์ 18%
ASK วิ่ง 5% ลุ้นกำไรปี 64-65 โตเฉลี่ย 35% รับยอดสินเชื่อรถบรรทุก-รายได้ประกันหนุน โบรกฯเคาะเป้า 55 บ. ชูอัพไซด์ 18% ฟากคุณภาพสินทรัพย์อยู่ในเกณฑ์ดี และมี Valuation ถูกสุดในกลุ่ม
25 ม.ค. 2565

ผู้สื่อข่าวรายงานว่าวันนี้ (25 ม.ค. 2565) ราคาหุ้นบริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 15:39 น. อยู่ที่ระดับ 46.25 บาท เพิ่มขึ้น 2.25 บาท หรือ 5.11% โดยทำจุดสูงสุดที่ 46.25 บาท และทำจุดต่ำสุดที่ 44.00 บาท ด้วยมูลค่าการซื้อขาย 59.67 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ ว่า คาดกำไรปี 2564 และ 2565 เติบโตโดดเด่น เฉลี่ย 35% จากงวดเดียวกันของปีก่อน จากยอดสินเชื่อรถบรรทุกที่แข็งแกร่ง ผสานรายได้จากประกันที่ดี เพิ่มขึ้น 69% จากงวดเดียวกันของปีก่อน คาด Cost to income ratio ปี 2564-2565 ลดลงสู่ระดับ 29-32% จากปี 2563 ที่ 37% คุณภาพสินทรัพย์อยู่ในเกณฑ์ดี และมี Valuation ถูกสุดในกลุ่ม แนะนำราคาเป้าหมาย 55 บาท